నన్నపునేని నరేందర్

నన్నపునేని నరేందర్‌, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున వరంగల్(తూర్పు) శాసనసభ నియోజకవర్గ శాసన సభ్యుడిగా ప్రాతినిధ్యం వహిస్తున్నాడు. ఈయన 2016 మార్చి 15 నుంచి 2018 డిసెంబర్ 24 వరకు వరంగల్ మహానగర పాలక సంస్థ (జీడబ్ల్యూఎంసీ) మేయర్‌గా పనిచేశాడు.

జననం 
నరేందర్ 1972, ఆగస్టు 5న నర్సింహమూర్తి - కాంతమ్మ దంపతులకు తెలంగాణ రాష్ట్రంలోని వరంగల్ లో జన్మించాడు. ఇంటర్మీడియట్ వరకు చదివాడు.

వ్యక్తిగత జీవితం 
నరేందర్ కు మెహర్ వాణితో వివాహం జరిగింది. వారికి ఇద్దరు కుమారులు (లోకేష్‌ పటేల్, మనుప్రీత్ పటేల్) ఉన్నారు.

రాజకీయ విశేషాలు
2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై పోటీ చేసి సమీప కాంగ్రెస్ పార్టీ అభ్యర్థి వద్దిరాజు రవీంద్ర పై 28,782 ఓట్ల మెజారిటీతో గెలుపొందాడు.

రాజకీయ జీవితం
 1995 తెలుగుదేశం పార్టీలో చేరాడు ... కల్పలత సూపర్‌బజార్ డైరక్టర్‌గా ఎన్నిక 
 1997లో టీడీపీ డివిజన్ కార్యదర్శి, డివిజన్ అధ్యక్షుడు
 2004 టీడీపీ జిల్లా కార్యవర్గ సభ్యుడు
 2005లో గ్రేటర్ వరంగల్ 16వ డివిజన్ కార్పోరేటర్‌గా ఎన్నికయ్యాడు
 2008లో టీడీపీ జిల్లా ఉపాధ్యక్ష్యుడు 
 2009లో టీఆర్‌ఎస్‌లో చేరాడు
 2010 ఆర్టీసీ నేషనల్ మజ్దూర్ యూనియన్ నగర అధ్యక్షుడు
 2011లో ఆర్టీసీ నేషనల్ మజ్దూర్ యూనియన్ జిల్లా అధ్యక్షుడు
 2012లో తెలంగాణ మజ్దూర్ యూనియన్ జిల్లా అధ్యక్షుడు
 2014లో టీఆర్‌ఎస్ గ్రేటర్ అధ్యక్షుడు
 2016లో వరంగల్ మేయర్ 
 2018లో వరంగల్(తూర్పు) శాసనసభ నియోజకవర్గ శాసన సభ్యుడు గా గెలిచాడు

మూలాలు

తెలంగాణ రాష్ట్ర సమితి రాజకీయ నాయకులు
తెలంగాణ శాసన సభ్యులు (2018)
1972 జననాలు
వరంగల్లు జిల్లా వ్యక్తులు
వరంగల్లు గ్రామీణ జిల్లా రాజకీయ నాయకులు
వరంగల్లు గ్రామీణ జిల్లా వ్యక్తులు
వరంగల్లు గ్రామీణ జిల్లా ఉద్యమకారులు
జీవిస్తున్న ప్రజలు
పార్టీలు ఫిరాయించిన రాజకీయ నాయకులు